**Budapest Főváros XII. kerület Hegyvidéki Önkormányzat**

**tájékoztatója** **a nyilvános versenytárgyaláson (licit) értékesítendő ingatlanokra vonatkozó tájékoztató anyag megvásárlásának feltételeiről**

 Magyarország Kormánya az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletével Magyarország egész területére veszélyhelyzetet hirdetett ki. A veszélyhelyzethez alkalmazkodva a Budapest Főváros XII. kerület Hegyvidéki Önkormányzat (a továbbiakban: Önkormányzat) a nyilvános versenytárgyaláson (a továbbiakban: licit) értékesítendő ingatlanokra vonatkozó tájékoztató anyag megvásárlásának feltételeit az alábbiak szerint határozza meg.

Az értékesítendő ingatlanra vonatkozó tájékoztató anyag, mely a liciten részt venni szándékozó pályázók számára az ingatlan valamennyi lényeges tulajdonságát magában foglaló − a licitálás időpontjára, az ingatlan kikiáltási árára, az ingatlan azonosítására, jogi helyzetére, vagy a tulajdonos által kikötött egyéb feltételekre vonatkozó − információt tartalmaz, **2022. április 6. napja 9:00 órától 2022. április 20. napja 12:00 óráig 50.000,- Ft + ÁFA térítési díj megfizetése ellenében az alábbiak szerint igényelhető:**

1. A liciten részt venni szándékozó pályázó a térítési díjat az Önkormányzat Raiffeisen Bank Zrt.-nél vezetett **12001008-00155297-00100006 számú bankszámlájára banki átutalással fizetheti meg**.

 Banki átutalás esetén a közleményben kell megjelölni az ingatlan helyrajzi számának megfelelően a **„****Licit 10328/1 hrsz.**", vagy **„Licit 10529/4 hrsz.**" vagy **„Licit 8996/2 hrsz.**" szöveget, továbbá **a liciten részt venni szándékozó pályázó(k) nevét és lakcímét/székhelyét**. A térítési díj banki átutalással történő megfizetése esetén akkor minősül határidőben megfizetettnek, amennyiben annak összege az Önkormányzat bankszámláján legkésőbb **2022. április 20. napján** **jóváírásra kerül**.

2. Az ingatlanra vonatkozó tájékoztató anyag a térítési díj banki átutalással történt megfizetésével **2022. április 6. napja 9:00 órától 2022. április 20. napja 12:00 óráig** **elektronikusan igényelhető a** **Licit@hegyvidek.hu** **e-mail címen** alicitálni kívánt ingatlan helyrajzi számának megfelelően **„Licit 10328/1 hrsz.-licitcsomag igénylése**", vagy **„Licit 10529/4 hrsz.-licitcsomag igénylése**" vagy **„Licit 8996/2 hrsz.- licitcsomag igénylése**" tárgy megjelöléssel, valamint a **liciten részt venni szándékozó pályázó(k) nevének, lakcímének/székhelyének, telefonszámának és e-mail címének** feltüntetésével.

 **A tájékoztató anyag megvásárlása a liciten való részvétel feltétele, továbbá érvényes ajánlatot kizárólag az a pályázó nyújthat be, aki a banki átutalás közleményében, illetve a tájékoztató anyag elektronikus igénylése során feltüntetésre került a liciten részt venni szándékozó pályázóként (közös ajánlattétel esetén mindegyik pályázó feltüntetése szükséges)!**

**Kérjük továbbá, hogy a koronavírussal való fertőződés kockázatának minimálisra csökkentése érdekében a licit tárgyaláson csak a licitáló pályázók jelenjenek meg.**

**Tájékoztatjuk a tisztelt pályázókat, hogy a licithirdetés 2. és 3. pontjában rögzített ingatlanok az általános forgalmi adóról szóló 2007. évi CXXVII. törvény (a továbbiakban: Áfa tv.) 259. § 7. pontja szerinti építési teleknek minősülnek. Az építési telek értékesítése az Áfa tv. 86. § (1) bekezdés k) pontjában foglaltakra tekintettel adóköteles körbe tartozik, így az értékesítést 27 százalékos áfa terheli.**